Κηδεία στο Βερολίνο

Η Κηδεία στο Βερολίνο (αγγλικά: Funeral in Berlin) γνωστή και ως Αποστολή στο Βερολίνο είναι βρετανική ταινία κατασκοπείας του 1966 σε σκηνοθεσία Γκάι Χάμιλτον βασισμένη στο ομώνυμο μυθιστόρημα του Λεν Ντέιτον. Είναι η δεύτερη από τις τρεις ταινίες με πρωταγωνιστή τον Μάικλ Κέιν στο ρόλο του Χάρι Πάλμερ που ακολούθησε την πρώτη Απόρρητος φάκελος Ίπκρες (The File Ipcress, 1965) και συνεχίστηκε με την τρίτη Η μπαλάντα ενός κατασκόπου (Billion Dollar Brain, 1967).

 Πλοκή 
Ο Βρετανός μυστικός πράκτορας Χάρι Πάλμερ στέλνεται στο Βερολίνο από τον προϊσταμένό του, συνταγματάρχη Ρος, για να κανονίσει την απομάκρυνση του συνταγματάρχη Στοκ, ενός εξέχοντος Σοβιετικού αξιωματικού πληροφοριών. Εκεί θα έρθει σε επαφή με τον Τζόνι Βούλκαν, έναν παλιό Γερμανό φίλο και πρώην νομικό σύμβουλο, ο οποίος τώρα διαχειρίζεται το σταθμό του Βερολίνου για τη βρετανική υπηρεσία πληροφοριών.

Ο Πάλμερ συναντά στη συνέχεια τον συνταγματάρχη Στοκ στη σοβιετική ζώνη της διαιρεμένης πόλης και τον βρίσκει εκκεντρικό και συμπαθητικό. Ο Στοκ ζητά από τον Πάλμερ την διαφυγή του να την αναλάβει ο Ότο Κρούτσμαν, ένας εγκληματίας της Δυτικής Γερμανίας ο οποίος έχει οργανώσει μια σειρά πρόσφατων επιτυχημένων αποδράσεων.

Όταν ο Πάλμερ επιστρέφει στον δυτικό τομέα συναντά ένα μοντέλο ονόματι Σαμάνθα Στιλ, με την οποία περνά την νύχτα. Ο Πάλμερ είναι επιφυλακτικός με τον τρόπο που η Σαμάνθα τον προσέγγισε και έχοντας τις επαφές του με την τοπική αστυνομία ψάχνει να βρει την πραγματική της ταυτότητα. Την επόμενη μέρα αναθέτει σε έναν εγκληματία να κλέψει το διαμέρισμά της, όπου ανακαλύπτονται διάφορα ψευτικά διαβατήρια.

Εν τω μεταξύ, ο Πάλμερ διευθετεί μια συμφωνία με τον Κράουτσμαν για να μεταφέρει τον Στοκ στη δυτική πλευρά ενάντι 20,000 λιρών. Ο Χάρι Πάλμερ επιστρέφει στη συνέχεια στο Λονδίνο για να αναφέρει την συμφωνία που έκανε στον προισταμένο του. Ο Ρος είναι πεπεισμένος ότι η αποσκίρτηση του Στοκ είναι αυθεντική και απορρίπτει τις υποψίες του Πάλμερ ότι το μοντέλο Σαμάνθα που συναντήθηκε στο Βερολίνο είναι κατάσκοπος. Ο Ρος δίνει πλήρη άδεια στον Πάλμερ να επιστρέψει στο Βερολίνο για να ολοκληρώσει τη συμφωνία, με έγγραφα και χρήματα που του δίνει ένας άνδρας στην έδρα της MI6 με το όνομα Χάλαμ.

Το σχέδιο που επινόησε ο Κράουτσμαν είναι να οργανώσει μια κηδεία και να μεταφέρει τον συνταγματάρχη Στοκ πέρα από τα σύνορα μέσα σε ένα φέρετρο. Όταν ο Πάλμερ συναντάει ξανά τη Σαμάνθα, παραδέχεται ότι είναι μία κατάσκοπος της Μοσάντ και βρίσκεται στο Βερολίνο για να εντοπίσει έναν ναζιστή εγκληματία πολέμου που ονομάζεται Πολ Λουίς Μπρουμ, ο οποίος έκλεψε εκατομμύρια λίρες χρυσού κατά τη διάρκεια του Δευτέρου Παγκοσμίου Πολέμου.

Ο Κράουτσμαν πηγαίνει προς τα ανατολικά για να εποπτεύει προσωπικά την μεταφορά του Στοκ, ενώ ο Πάλμερ περιμένει τον συνάδελφο του Κράουτσμαν στη δυτική πλευρά των συνόρων όπου το φέρετρο παραδίδεται σε μια εγκαταλελειμμένη αποθήκη. Όταν ο Πάλμερ όμως το ανοίγει μέσα βρίσκεται το πτώμα του Κράουτσμαν.

 Διανομή ρόλων  

Μάικλ Κέιν ως Χάρι Πάλμερ
Πολ Χάμπσμιντ ως Τζόνι Βούλκαν/Πολ Λουίς Μπρούμ
Όσκαρ Χόμολκα ως Συνταγματαρχης
Έβα Ρέντσι ως Σάμανθα Στιλ. Για τον ρόλο αρχικά είχε επιλεγεί η Αντζάνετ Κόμερ αλλά αντικατάσταθηκε λόγω ασθένειας
Γκάι Ντόλεμαν ως Συνταγμάταρχης Ρος
Χιουζ Μπάρντεν ως Χάλαμ
Χάινζ Σούμπερτ ως Άαρον Λιβάιν
Βόλφγκαγκ Βοτζ ως Βέρνερ
Τόμας Χόλτσμαν ως Ράινχαρντ
Σάρα Μπράκετ ως Μπάντκοκ
Γκίντερ Μέισνερ ως Όττο Κράουτσμαν
Χέρμπερτ Φουξ ως Άρθουρ
Ράινερ Μπραντ ως Μπέντζαμιν
Ρέιτσελ Γκάρνει ως κυρία Ρος
Τζον Αμπινέρι ως Όττο Ρούκελ
Μάρθε Κέλερ ως Μπριτζίτ
Ντέιβιντ Γκλόβερ ως Τσίκο

 Υποδοχή 
Η ταινία στη ιστοσελίδα κριτικών Rotten Tomatoes, έχει βαθμολογία θετικής έγκρισης σε ποσοστό 75%, με βάση 20 κριτικές και μέση βαθμολογία 7.4/ 10.

 Παραπομπές 

 Εξωτερικοί σύνδεσμοι 
 Η  
 Η 

Κατηγορία:Βρετανικές ταινίες της δεκαετίας 1960
Κατηγορία:Βρετανικές κατασκοπικές ταινίες
Κατηγορία:Ταινίες του 1966
Κατηγορία:Ταινίες σε σκηνοθεσία Γκάι Χάμιλτον
Κατηγορία:Ταινίες βασισμένες σε βρετανικά μυθιστορήματα
Κατηγορία:Αγγλόφωνες ταινίες
Κατηγορία:Ταινίες Ψυχρού Πολέμου
Κατηγορία:Ταινίες σχετικά με το Τείχος του Βερολίνου